Abhasia

Abhasia (, , ) on kansainvälisesti kiistelty vuonna 1992 itsenäiseksi julistautunut alue Kaukasiassa. Abhasian pääkaupunki on Suhumi. Venäjän ja Georgian välisen sodan, jossa Venäjä tuki separatistialueita, jälkeen Venäjä tunnusti alueen itsenäisyyden. Itsenäisyyden ovat tunnustaneet myös Nicaragua, Venezuela, Nauru ja Syyria. Suuri osa kansainvälisestä yhteisöstä katsoo alueen olevan osa Georgian valtiota. == Historia == * Abhasian kuningaskunta (700–900-luku) * Abhasian ruhtinaskunta (1400-luku–1864) * Abhasian sosialistinen neuvostotasavalta (1921–1931) * Abhasian autonominen sosialistinen neuvostotasavalta (1931–1990) * Abhasian sota (1992–1993) * Abhasian taistelut 2008 == Politiikka == Abhasian ensimmäisenä presidenttinä toimi Vladislav Ardzinba. Sergei Bagapš valittiin virkaan 12. tammikuuta 2005. Hän sai vaaleissa 91,54 % äänistä, ja hänen vastaehdokkaansa Jakob Lakoba vain 4,5 %. Bagapšin aikana käytiin Georgian sota, ja Venäjä tunnusti maan itsenäiseksi. Bagapš kuoli 2011 syöpäleikkauksen komplikaatioihin. Hänen seuraajakseen valittiin vuosina 2005–2010 pääministerinä toiminut Alyksandr Ankvab. Ankvab jätti eronpyyntönsä 1. kesäkuuta 2014 opposition protestiliikkeen vuoksi. Elokuun vaaleissa presidentiksi nousi liikkeen johtaja Raul Khadzimba niukalla enemmistöllä.http://www.rferl.org/content/caucasus-report-abkhazia- khajimba/26550800.html Abhasian parlamentti oli 2002, 2003 ja uudelleen 2004 turhaan vedonnut Venäjään Abhasian tunnustamiseksi, Abhasian liittämiseksi Venäjän rahajärjestelmään ja puolustusavun antamiseksi. Venäjä tunnusti kuitenkin itsenäisyyden vuoden 2008 sodan seurauksena. YK perusti Abhasiaan ihmisoikeuksia edistävän ja tarkkailevan toimiston vuonna 1997. Toimiston tehtävänä oli edistää laillisuutta ja tukea sisäiseen maanpakolaisuuteen joutuneiden asukkaiden rauhanomaista paluuta kotiseuduilleen.Human Rights Office in Abkhazia, Georgia (HROAG) United Nations Mission in Georgia Toimisto toimi yhdessä ETYKin mission kanssa vuoteen 2006 asti, jolloin ETYK lakkautti oman missionsa.OSCE Mission to Georgia (Closed) ETYK Vuonna 2009 YK päätti edelleen jatkaa operaatiotaan Georgiassa, mutta kesällä 2009 se lakkautettiin Venäjän vastustuksen takia.United Nations Observer Mission in Georgia UN Vuonna 2004 monilta Abhasian vähemmistökansallisuuksilta poistettiin oikeus käydä koulua omalla kielellään. Myös georgian kielen käyttö kouluissa on kielletty.Teachers in the southern Gali district of Abkhazia under pressure to give up Georgian language Eurasia.net === Pakolaishallitus Georgiassa === Georgian hallitus tunnusti ainoastaan tukemansa Abhasian autonomisen tasavallan hallituksen, joka piti elokuuhun 2008 asti asemapaikkanaan Tškhaltan kylää Kodorin solan yläpuolella. Tämä hallitus hallitsi nimellisesti Abhasian Georgian hallussaan pitämää aluetta, johon kuului noin 17 % Abhasian pinta-alasta ja 1–1,5 % väestöstä. Sen johdossa oli Malkhaz Akishbaia.Profile: Malkhaz Akishbaia Guardian Kodorin kriisi 2006 aiheutui, kun Georgian sisäasiainministeriö lähetti erikoisjoukkoja riisumaan aseista Abhasian puolisotilaallisten joukkojen johtajan Emzar Kvitsianin. Saatuaan kyseisen alueen valtaansa määräsi Georgian presidentti Abhasian itsenäisyysmielisiä vastustavan Abhasian pakolaishallituksen Tbilisistä ottamaan alueen hallintaansa. Georgian hallitus suunnitteli myös georgialaisten paluumuuttoa alueelle. 2007 Georgian helikopterikriisi aiheutui siitä, kun 11. maaliskuuta 2007 kolme Mi-24-helikopteria pommitti Tškhaltan kylää, jossa oli Abhasian autonomisen tasavallan hallituksen hallintopaikka. Venäjä kiisti hyökkäysepäilyt, jotka Georgian hallitus kohdisti siihen. === Kansainvälinen asema === Abhasian kansainvälinen asema on kiistanalainen. Georgia pitää sitä autonomisena tasavaltanaan. Venäjän federaation liittokokouksen molemmat kamarit kehottivat yksimielisesti 25. elokuuta 2008 presidentti Dmitri Medvedeviä tunnustamaan Abhasian ja Etelä-Ossetian itsenäisyyden. Dmitri Medvedev ilmoitti jo seuraavana päivänä, 26. elokuuta 2008, Venäjän tunnustavan Abhasian ja Etelä-Ossetian "ihmishenkien säästämiseksi". Suurin osa kansainvälistä yhteisöä pitää Abhasiaa edelleen osana Georgiaa. Kaksi muuta kansainvälisesti kiisteltyä itsenäiseksi julistautunutta aluetta, Transnistria ja Etelä-Ossetia, ovat myös tunnustaneet alueen itsenäisyyden. Etelä-Ossetian tasavalta allekirjoitti 17. syyskuuta 2008 ystävyys-, yhteistyö- ja avunantosopimuksen Venäjän federaation kanssa. Sopimuksen neljäs artikla sisältää myös sotilaallisen avunannon mahdollisuuden Yhdistyneiden kansakuntien peruskirjan 51. artiklan mukaisesti. Mobiili Helsingin Sanomat. Samansisältöinen sopimus allekirjoitettiin samanaikaisesti myös Venäjän federaation ja Abhasian tasavallan kesken. ==== Tunnustaneet maat ==== ===== YK:n jäsenvaltiot ===== Valtio Tunnustuspäiväys Diplomaattisten suhteiden solmiminen Viitteet 26\. elokuuta 2008 9. syyskuuta 2008 Указ «О признании Республики Южная Осетия»Указ «О признании Республики Абхазия» Russia appoints ambassadors to Abkhazia and South Ossetia Ambassadors to Abkhazia and South Ossetia present their credentials «ITAR-TASS» 16.12.2008, 18:43 Посольство России в Абхазии начало работу на постоянной основе. «Интерфакс» 01 мая 2009 года 23:26Embassy of Abkhazia to Russia opened in Moscow 5\. syyskuuta 2008 10. syyskuuta 2009 El Presidente de la República Nicaragua Decreto No. 47-2008 by WebCite.El Presidente de la República Nicaragua Decreto No. 46-2008 by WebCite.Nicaragua, Abkhazia establish diplomatic relations "Itar-Tass", 11 September 2009, 07.37Nicaragua signs deal on relations with ex-Georgian republic, "RIA Novosti", 08:27 11 September 2009 Южная Осетия установила дипотношения с Никарагуа. — Lenta.ru, 14 апреля 2010 года..http://www.mfaabkhazia.net/en/embassies/#EmbNicaragua 15\. joulukuuta 2009 15. joulukuuta 2009 10\. syyskuuta 2010 12. heinäkuuta 2010 MPRR (pdf)MPRR: Embajador de Abjasia presentó copia de estilo ante autoridades venezolanas https://www.google.com/hostednews/canadianpress/article/ALeqM5j5CVqkmbzjjuDV76Yvmoijq3p2WA 29\. toukokuuta 2018 22. heinäkuuta 2018 ===== Muut valtiot ===== Valtio Tunnustuspäiväys Diplomaattisten suhteiden solmiminen 2 12. lokakuuta 1994 1 19. syyskuuta 2005Treaty on Friendship and Cooperation Treaty on Friendship and Cooperation on 12 October 1994 and Abkhazia and South Ossetia a Treaty on Friendship and Cooperation on 19 September 2005. 26\. syyskuuta 2007 3 17. marraskuuta 2006 ==== Tunnustuksen peruuttaneet valtiot ==== ===== YK:n jäsenmaat ===== Valtio Tunnustuspäiväys Diplomaattisten suhteiden solmiminen Diplomaattiset suhteet katkaistu 23\. toukokuuta 2011 23\. toukokuuta 2011 2015 18\. syyskuuta 2011Острова Тувалу признали Южную Осетию. – Lenta.ru, 23 September 2011Абхазию признало государство Тувалу. – Lenta.ru, 23 September 2011 18\. syyskuuta 2011 huhtikuu 2014 == Maantiede == Abhasian noin 8 600 km² suuruinen alue sijaitsee Georgian luoteisosassa Mustanmeren rannalla. Kaukasus-vuoret pohjoisessa erotavat Abhasian Venäjästä (Karatšai- Tšerkessiasta), ja etelässä maa rajautuu Georgian Samegrelon alueeseen. Maa on erittäin vuoristoinen, ja lähes 75 % sen pinta-alasta on vuoria tai kukkuloita. Kaukasuksen korkein kohta Abhasian alueella on 4 046 m. Abhasia jakaantuu luonnon olosuhteiden mukaan kahteen hyvin erilaiseen osaan; Mustanmeren rannikkoseutuun ja sen pohjoispuolella olevaan Kaukasusvuoristoon. Asutus keskittyy suurimmaksi osaksi rantakaistaleelle ja muutamiin syviin, jokien kovertamiin laaksoihin. Ilmasto on erittäin leuto, minkä vuoksi neuvostoaikana Abhasiaa sanottiin usein Georgian rivieraksi.Abkhazian Riviera attracts tourists from Europe RT 2007 Alue tunnetaan myös maataloustuotteistaan, kuten teestä, tupakasta, viinistä ja hedelmistä. Mustanmeren rannikkoseudulla vallitsee subtrooppinen ilmasto. Vuoden keskimääräinen sademäärä on 1 400–1 500 mm. Tätä rannikkokaistaletta lukuun ottamatta Abhasia sijaitsee Ison-Kaukasuksen etelärinteillä. Ilmasto muuttuu sitä viileämmäksi mitä korkeammalle vuoristossa noustaan. Vuoristokin on varsin runsassateista seutua, vuoden keskimääräinen sademäärä on 700–1 000 mm. Yli puolet Abhasian pinta-alasta on metsien peitossa. Mustanmeren rannikko kuuluu Välimerenilmaston nahkealehtisten kasvien vyöhykkeeseen (metsää ja pensastoa). Vuoristoalueella metsät ovat pääasiassa havumetsää. Korkeimmilla vuoristoseuduilla on vuoristoniittyä. === Osat === Abhasia jaetaan epävirallisen lähteen mukaan yhteen Abhasian hallinnon alaiseen kaupunkiin (Suhumi) ja seitsemään piiriin.Naselenije Abhazije Selite= epävirallinen, venäläissivusto ethno-kavkaz.narod.ru Abhasian väestöstä virallisten väestönlaskentojen ja muiden kartoitusten tuloksista. Sivuston ylläpitäjä tai tietojen alkuerä ei käy lähteestä ilmi, tiedot tulee varmentaa luottavammasta lähteistä (vaikka enwiki ja ruwiki tähän toistaiseksi viittaavatkin). Viitattu 7.2.2015 Kunkin piirien alaisuudessa olisi enimmillään kaksi kaupunkia: * Gagra * Gali * Gudauta * Gulripši * Otšamtšire * Suhumi* * Suhumin maakunta * Tkvartšeli == Talous == Mustanmeren rannikon suotuisan ilmaston ja hedelmällisen maaperän ansiosta siellä viljellään teetä, tupakkaa, sitrus- ym. hedelmiä, viinirypäleitä ja maissia. Maan teollisuus on lähinnä maataloustuotteita jalostavaa teollisuutta. Lisäksi louhitaan kivihiiltä. Kivihiilialueen keskuksena on Tkvartšeli. Mustallamerellä harjoitetaan kalastusta. Matkailu on aikaisemmin ollut merkittävä elinkeino, sillä alueella on useita suosittuja loma- ja virkistyskeskuksia, kuten Suhumi, Pitsunda, Gagra ja Ritsajärvi. Georgian kanssa käyty sota on kuitenkin karkottanut turistit. Maa toivoi turismin elpyvän viimeistään, kun Sotšin talviolympialaiset toivat turisteja lähialueelle vuonna 2014. Maan tärkeimmät liikenneväylät ovat tiheästi asutun rannikon halki kulkevat rauta- ja valtatie. Tärkein lentokenttä on Suhumissa. Alueen pohjoiset vuoristoseudut ovat vaikeakulkuisia. == Väestö == Abhasian väestö on kokenut 1990-luvulta lähtien rajuja muutoksia. Viimeisessä Neuvostoliiton aikana suoritetussa väestönlaskennassa 1989 Abhasian ASNT:n asukasluku oli 525 061, josta 45,7 % oli georgialaisia, 17,8 % abhaaseja, 14,6 % venäläisiä, 14,4 % armenialaisia ja 7,5 % muita. Vuosina 1992–1993 käyty sota johti Abhasian eroamiseen Georgiasta ja noin 80 % georgialaisesta väestöstä, noin 200 000 henkeä, pakeni tai ajettiin maasta. Abhasian separatistit tekivät sotarikoksia: vähintään 5 000 georgialaista siviiliä (muun muassa naisia ja lapsia) murhattiin.https://dspace.nplg.gov.ge/bitstream/1234/117908/1/Genocidi.pdf Vuoden 2011 väestönlaskennan mukaan maan väkiluku oli 240 705 henkeä. 50,7 % väestöstä on abhaaseja, 17.93 % georgialaisia, 17.4 % armenialaisia, 0,2 % venäläisiä, 1,3 % mingreelejä ja 0,6 % kreikkalaisia. Hieman yli puolet väestöstä asuu kaupungeissa ja toinen puolisko maaseudulla. 53,6 % väestöstä on naisia. Abhasian asutus on keskittynyt Mustanmeren rannikolle. == Kulttuuri == Kirjoitettuja teoksia alkoi ilmestyä abhaasin kielellä verrattain myöhään 1900-luvun alussa. Abhaasin kielen aakkoset luotiin 1800-luvulla. Kuuluisin abhaasikirjailija on Fazil Iskander, joka tosin kirjoitti vain venäjäksi. Abhasian suosituin urheilulaji on jalkapallo. Maan merkittävin jalkapalloseura on Dinamo Suhumi. Abhasian irtauduttua Georgiasta maahan luotiin oma jalkapalloliiga 1994. Abhasialaiset ovat saavuttaneet ansioita myös muun muassa nyrkkeilyssä (EM David Arshba 2005). == Juhlapäivät == Pvm Suomalainen nimi Paikallinen nimi Huomautuksia 1\. tammikuuta uusivuosi 7\. tammikuuta joulu joulun ajankohta johtuu ortodoksien juliaanisesta kalenterista 14\. tammikuuta maailman luomispäivä azhirnihua 8\. maaliskuuta kansainvälinen naistenpäivä ortodoksinen pääsiäinen pääsiäisen ajankohta johtuu ortodoksien juliaanisesta kalenterista 9\. toukokuuta voitonpäivä Natsi-Saksan antautuminen 1945 Neuvostoliitolle 30\. syyskuuta Abhasian itsenäisyyspäivä Abhasian itsenäistyminen Georgiasta islamilainen syyspäivä kurbannihua == Lähteet == == Aiheesta muualla == * President of the Republic of Abkhazia. Official site (en, ru, ab, tr) * Abkhazia: The Long Road to Reconciliation (International Crisis Group, 2013, pdf) (crisisgroup.org) * Abkhazia - An open wound in Georgia * BBC Regions and territories: Abkhazia (bbc.co.uk) * Globalis.fi - Georgia * Abkhazia (Unrepresented Nations and Peoples Organisation) (unpo.org) * Luokka:Seulonnan keskeiset artikkelit